**ПОКАНА ЗА УЧАСТИЕ**

**В НАЦИОНАЛЕН КОНКУРС ЗА РИСУНКА „ МОЕТО СЕЛО“**

**НА ТЕМА „БЪЛГАРСКАТА ШЕВИЦА ОТ МОЕТО СЕЛО“**

**Скъпи деца !**

Читалищe „Развитие 1910г“ село Крайници, Кметство село Крайници и ОУ „Христо Ботев“ село Крайници ,

**имат удоволствието да Ви поканят за участие в националния конкурс за рисунка на тема „Българската шевица от моето село“**

**Условия за участие:**

В конкурса могат да участват ученици от цялата страна без ограничения от населеното място.

Те ще са разделени в следните възрастови групи:

* ПЪРВА ГРУПА - Ученици от 1-ви до 3-ти клас включително
* ВТОРА ГРУПА - Ученици от 4-ти и 5-ти клас
* ТРЕТА ГРУПА - Ученици от 6-ти до 7-ми клас

Всеки участник може да участва само с една творба в конкурса, като използва предпочитан от него стил, техника и жанр с всички видове живописни, графични и приложни техники изразени на картон с размери 35/50см.

Творбата трябва да е по темата на конкурса. Всяка година конкурсът ще има различна тематика.

На гърба на картона е необходима информация за творбата и автора й.

**Необходима информация за творбата и автора**

1. Име на творбата – като с до 5 изречения може да бъде описана идеята за творбата или използвана информация.
2. Пълното име на твореца, възраст и клас
3. Телефонен номер
4. Населено място и област

**Изпращане и получаване на творбите.**

* Творбите трябва да бъдат получени до 24/05/2022г на адрес : п.к. 2633 с. Крайници площад „Бончук“ 1, ет. 3 , офис 3, Община Дупница, Област Кюстендилска

**Оценяване и Награждаване на творбите:**

* Оценяването ще бъде извършено на 02/06/2022г от пет членна комисия само на творби по темата
* Във всяка група ще има по три отличени творби съответно на ПЪРВО, ВТОРО И ТРЕТО място
* Комисията няма право да предложи повече от три творби за призовите места.
* Наградените участници ще бъдат уведомени по телефона до 12ч. на 03/06/2022г.
* Награждаването ще се извърши на празника на село Крайници от Кмета на селото. Празникът е на 04/06/2022г. на площад БОНЧУК – часа ще се уточни в телефонно обаждане.
* Творбите ще бъдат изложени на площада на селото от 28/05 до 06/06/22г
* Изпратените творби не се връщат след приключване на конкурса.

**Награди:**

**За ПЪРВА ГРУПА**

Първа награда – Статив за рисуване и изненада

Втора награда – комплект за рисуване от 80 части

Трета награда – маслени пастели

**За ВТОРА И ТРЕТА ГРУПА**

Първа награда – Статив за рисуване и изненада

Втора награда – професионален комплект за графика

Трета награда – комплект за рисуване от 80 части

**МИЛИ ДЕЦА, ОЧАКВАМЕ С ИНТЕРЕС ВАШИТЕ ТВОРБИ !!!**